HU Az Európai Unió Hivatalos Lapja C 142/2

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelvről (1)

(Hirdetmény folyékony és gáznemű szénhidrogének kutatására vonatkozó kizárólagos engedély – ún. „Permis de Ger” – iránti kérelemről)

(2006/C 142/02)

(EGT vonatkozású szöveg)

Az Exceed Energy France SAS társaság – székhelyének címe: 38, rue de Berri, 75008 Paris – 2005. október 26-i kérelmében folyékony vagy gáznemű szénhidrogének kutatására feljogosító kizárólagos engedélyért – ún. „Permis de Ger”-ért – folyamodott öt éves időtartamra, körülbelül 1 405 négyzetkilométernyi, Pyrénées Atlantiques, Hautes Pyrénées és Gers megyében fekvő területre.

Az engedély érvényességi területének határvonalát a földrajzi koordinátáikkal meghatározott alábbi csúcsokat felsorolásuk sorrendjében összekötő délkörök és szélességi körök ívei alkotják, a párizsi délkört véve kezdő meridiánnak.

CSÚCSOK FÖLDRAJZI HOSSZÚSÁG FÖLDRAJZI SZÉLESSÉG A 2,90 gr Ny 48,20 gr É B 2,73 gr Ny 48,20 gr É C 2,73 gr Ny 48,14 gr É D 2,67 gr Ny 48,14 gr É E 2,67 gr Ny 48,20 gr É F 2,30 gr Ny 48,20 gr É G 2,30 gr Ny 47,80 gr É H 2,60 gr Ny 47,80 gr É I 2,60 gr Ny 47,90 gr É J 2,90 gr Ny 47,90 gr É K 2,90 gr Ny 48,00 gr É L 2,85 gr Ny 48,00 gr É M 2,85 gr Ny 48,10 gr É N 2,77 gr Ny 48,10 gr É O 2,77 gr Ny 48,16 gr É P 2,83 gr Ny 48,16 gr É Q 2,83 gr Ny 48,14 gr É R 2,84 gr Ny 48,14 gr É S 2,84 gr Ny 48,13 gr É T 2,90 gr Ny 48,13 gr É

Nem tartozik ide:

A Castera-Lou-koncesszió területe

CSÚCSOK FÖLDRAJZI HOSSZÚSÁG FÖLDRAJZI SZÉLESSÉG U 2,46 gr Ny 48,19 gr É V 2,42 gr Ny 48,19 gr É W 2,42 gr Ny 48,18 gr É X 2,38 gr Ny 48,18 gr É Y 2,38 gr Ny 48,13 gr É Z 2,43 gr Ny 48,13 gr É AA 2,43 gr Ny 48,14 gr É AB 2,44 gr Ny 48,14 gr É AC 2,44 gr Ny 48,16 gr É AD 2,45 gr Ny 48,16 gr É AE 2,45 gr Ny 48,17 gr É AF 2,46 gr Ny 48,17 gr É

A Laméac-koncesszió területe

CSÚCSOK FÖLDRAJZI HOSSZÚSÁG FÖLDRAJZI SZÉLESSÉG AG 2,35 gr Ny 48,16 gr É AH 2,32 gr Ny 48,16 gr É AI 2,32 gr Ny 48,14 gr É AJ 2,35 gr Ny 48,14 gr É

A kérelmek benyújtása

A kezdeti kérelmet és a versengő kérelmeket beadó kérvényezőknek igazolniuk kell, hogy a bányászati engedélyekre vonatkozó, 1995. április 19-i 95-427 sz. módosított rendelet 3., 4. és 5. cikkében meghatározott engedélyezési feltételek teljesülnek.

Az érdekelt társaságok versengő kérelmet nyújthatnak be ezen felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogénekre vonatkozó bányászati engedélyek franciaországi megszerzéséről szóló hirdetményben összefoglalt szabályok szerint, amelyeket a bányászati engedélyekre vonatkozó, 1995. április 19-i 95-427 sz. módosított rendelet (décret) (Journal officiel de la République française, 1995. április 22.) állapított meg.

A versengő kérelmeket az alább megadott címen lehet benyújtani a bányászatért felelős minisztériumhoz. A kezdeti kérelemre és a versengő kérelmekre vonatkozó határozatok meghozatalának határideje két év attól számítva, hogy a kezdeti kérelem beérkezett a francia hatóságokhoz, azaz legkésőbb 2007. október 17.

A tevékenység folytatására és leállítására vonatkozó feltételek és követelmények

A kérvényezők figyelmébe ajánljuk a bányászati törvény 79. és 79.1 sz. cikkét és a bányászati munkák elkezdéséről és a bányarendőrségről szóló, 1995. május 9-i 95-696 sz. módosított rendeletet (décret) (Journal officiel de la République française, 1995. május 11.)

További felvilágosításért a Gazdasági, Pénzügyi és Ipari Minisztériumhoz fordulhat: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [telefon: (33) 144 97 23 02, fax: (33) 144 97 05 70].

A fent említett törvényi és rendeleti rendelkezésekhez a Légifrance honlapon, a http://www.legifrance.gouv.fr internetcímen lehet hozzáférni.

(1) HL L 164., 1974.6.30., 3. o.